Järgmine saade on valminud koostöös Joyce Meyeri teenistuspartneritega.
Jumal, ma annan Sulle oma ihu elavaks ohvriks.
Annan Sulle kõik oma liikmed ja meeled.
Jumal, räägi mu suu kaudu ja vaata läbi mu silmade.
Kõnele minu kaudu.
Puuduta mu kätega ja kõnni mu jalgadega.
Tunneta mu emotsioonidega ja mõtle mu mõistusega.
Siin ma olen, Jumal.
Tööta läbi minu.
IGAPÄEVAELU RÕÕMUD
Üks mu eesmärke on aidata meil olla rohkem meelestatud selles,
et Jumal meis elab.
Et meile jõuaks kohale see, et Jumal elab meie sees
ja me oleme Jumala kodu.
See on nii imeline, et seda kuuldes peaks me...
Mina olen Jumala kodu.
Koloslastele 1:27 ütleb, et see on ajatu müsteerium -
Kristus meie sees, kirkuse lootus.
Usun, et Kristus tuli meisse elama,
sest on võimatu elada sellist elu, nagu Tema tahab,
ilma Tema pideva kohalolekuta meis.
Ta tugevdab, õpetab
ja annab meile tarkust ning jõudu teha Tema tahet.
Me suudame teha, mida iganes Ta palub.
Ta ei palu iial midagi, mida me teha ei suuda.
Arvatavasti on ka mõni selline asi, mida me teha ei taha,
aga Ta ei palu midagi, mida me teha ei saaks.
Niisiis peame uskuma, et suudame kõik Kristuse läbi,
kes teeb meid vägevaks.
Öelge kõik: "Ma olen Jumala kodu."
Vaatame kahte teksti - 1 Johannese 3:24 (laiendatud tõlge)
Soovitan teil need üles kirjutada.
Lugege neid iga päev ja mõelge nende peale,
kuni saate ilmutuse sellest, et te olete Jumala kodud.
"Kõik, kes peavad Tema käske,
kes alluvad Tema juhistele, järgivad Tema plaani
ja elavad ning püsivad Jumalas ja Jumal neis,
need lasevad Kristusel olla enda kodu ja nemad on Kristuse kodu.
Nemad on Jumala kodu ja Tema on koduks nendele."
1 Korintlastele 6:19 (laiendatud tõlge)
"Kas te ei tea, et teie ihu on tempel,
pühakoda Pühale Vaimule, kes elab..."
Kus? - Minu sees.
"...kelle te olete saanud kingiks Jumalalt.
Te ei ole iseenese päralt."
Kuulake nüüd hoolega:
"Te olete kallilt ostetud,
kõrge väärtusega Tema jaoks välja ostetud.
Austage siis Jumalat oma ihus!"
Julgustan tihti inimesi enda eest hoolitsema-
nii füüsiliselt kui ka mentaalselt ning elama tasakaalus elu.
Arvan, et on oluline,
olles Jumala kodu,
et näeme alati head välja ja oleme parimas tervislikus seisundis.
Hoidke naeratust näol
ja ärge olge mossis ning tusased.
Mõnikord pole sinna midagi parata,
kuid kui saame, peame midagi ette võtma
austusest Jumala vastu meie sees.
Miks see mulle nii tähtis on,
et veedan tervelt 4 loengut siin Atlantas
ja lasen selle üle maailma eetrisse?
Miks see mulle nii tähtis on,
et te süveneks sellesse, ja mõistaks, et te Jumala kodud olete?
Sest olin aastaid religioosne kristlane.
Uskusin Jumalat ja olin päästetud,
aga ma ei teadnud, mis mulle usklikuna saadaval oli
ja mis mu pärand oli.
Arvasin, et Jumal on kusagil taevas ja kunagi saan Tema juures elada.
Milline tohutu ilmutus see mulle oli saada teada,
et Ta tuli mu sisse elama mu vahetuks lähedaseks.
Et iga kord, kui abi vajasin,
oli Ta kohal ja valmis aitama.
Minu jaoks on see suur asi, kui keegi, eriti Jumal, on valmis
igal elu hetkel, iga sekund,
olla mu lähedal, et mind aidata.
See on midagi, millest vaimustuda ja mille üle rõõmustada.
Vahel muutub see, mida Jumal meie heaks teinud on,
nii harjumuspäraseks, et see ei vaimusta meid enam.
Mõni kuu tagasi ütlesin Jumalale:
"Äkki teeksid taas neid põnevaid asju,
mida tegid siis, kui Püha Vaimu täis sain.
Igatsen neid aegu!"
Ja kohe kuulsin oma vaimus:
"Teen neid kogu aeg, kuid sa oled nendega nii harjunud,
et need ei hämmasta sind enam."
Täitsa tõsi!
Olen mõelnud kirjutada raamatu pealkirjaga "Hämmastav."
Kuidas ikka ja jälle hämmastuda.
Loen A.B. Simpsoni raamatut,
kes lahkus meie seast u 100 aastat tagasi.
Ta ütles, et üks esimesi märke Püha Vaimu täis elust, on entusiasm.
Peaksime olema Jumalast nii vaimustunud!
Üks asi, mida oma südames üha enam tunnetan
ja mille üle olen palju mõtisklenud,
sest nii kasvabki mõne asja tähendus meie jaoks,
on see, et oleme Jumala kodu!
Jumal elab meie sees.
Üks asi, mis mulle kodus olemise juures meeldib,
on see, et mul on seal mugav.
Kui ma täna koju jõuan
ja üle läve astun, hingan kergendatult.
Mul on seal mugav.
Kuna oleme Jeesuse kodu,
peaksime veenduma, et Temalgi mugav on.
Meie sees. Teate, kuhu selle jutuga lähen, eks?
Peame seda tegema,
sest armastame, austame ja jumaldame Teda.
Teiseks peame seda tegema selleks,
et kui Jumal ei tunne end meis mugavalt,
ei tunne ka meie end mugavalt.
Paljud inimesed tunnevad, et midagi on paigast ära
ja see vaevab neid.
Nad ei tea täpselt, mis see on,
kuid tunnevad rusutust ja on tujust ära.
Kas olete nõus?
Arvan, et see tuleneb Pühast Vaimust neis.
Teda kurvastab mingi nende tegevus,
nende käitumine, suhtumine või kõneviis.
Ehk ei teinud nad seda meelega ning seepärast ka ei vabandanud.
Niisiis on Püha Vaim kurb ning seega ka inimene ise.
Vahel peaksime peatuma ja küsima:
"Jumal, kas olen teinud midagi, mis Sind kurvastab?"
Võibolla sa ei ole.
See ei ole alati paha tuju põhjus.
Siiski tasub vahel küsida: "Jumal, kas olen midagi teinud?"
Kui keegi minu kodus kurb on, siis tunnen seda.
Kui Püha Vaim minu sees kurb on, olen ka mina.
Üks asi, mis Püha Vaimu kurvastab,
mis on selgelt kirjas Efeslastele 4:29,
on see, kuidas inimestega räägime.
Vaatame nüüd Efeslastele 4:29.
Sellist võimalust ei saa mööda lasta.
Tahan, et Jumal oleks minus õnnelik, sest siis olen ka mina õnnelik!
Paar inimest siin õnneks nõustub minuga.
Olen neid kirjakohti sügavalt uurinud, sest ei taha Püha Vaimu kurvastada.
"Ühtegi hävitavat, kurja, ebatervet sõna ärgu tulgu teie suust,
vaid rääkige ainult seda, mis on hea teiste ülesehitamiseks
vastavalt vajadusele ja olukorrale, et see oleks õnnistuseks kuuljatele."
Järgmine salm, 30.
"Ja ärge kurvastage Jumala Püha Vaimu,
ärge solvake ega rõhuge Teda,
kes on kinnitanud ja märgistanud teid oma pitseriga
lunastuspäevani, lõpliku vabastamiseni kurjast
ja patu tagajärgedest läbi Kristuse.
Kõik kibestumus, meelepaha, viha, raev, vimm, vaenulikkus,
kisa, vaidlemine, laimamine, kurja rääkimine,
solvav või teotav kõne jäägu teist kaugele eemale
koos kogu kurjuse, õeluse, pahatahtlikkuse ja nurjatusega."
Siis ütleb Jumala Sõna meile, et olgem pigem lahked,
armastavad ja kaastundlikud.
Tahan aga esile tuua oma jutu iva,
et Jumal on meile nii lähedal
ja kui räägime teistega halvasti, teeb see Talle haiget.
Kui kohtleme inimesi halvasti, teeb see Talle haiget.
Kui hoiame kibestumust, vimma ja andestamatust,
ei tee see haiget ainult meile, vaid ka Jumalale.
Miks?
Sest Ta maksis üüratu hinna,
et meil oleks imepärane, rõõmurikas, rahumeelne, edukas ja võimas elu!
Jumalat kurvastab, kui me õnnetud oleme.
Kui teil on lapsed, siis teate, et teile ei meeldi, kui nad õnnetud on.
Te ei taha, et nad halbu valikuid teeks
või asju, mis neile hea ei ole.
Mõnel teist on lapsed,
kes teevad asju, mis nende elu hävitavad.
See on üks elu suurimaid valupunkte.
Kuulsin hiljuti, et ema ei saa iial olla õnnelikum kui tema laps.
Meile ega Jumalale ei meeldi, kui meie lapsed pole õnnelikud.
Loodan, et Jumal kasutab mind täna selleks,
et muuta teie suhe Jumalaga isiklikumaks.
Ta elab meie sees.
Me võime tuua naeratuse Ta näole
või isegi rõõmupisara Ta silma.
Tahan, et Jumal tunneks end minus hästi.
Jeesus on meie kodu elanik,
kuid meie respekteerime tavakülalisi rohkem,
kui Jumalat, kes elab meie sees.
Riidlesin kord oma lastega.
Kahjuks juhtub tihtipeale nii,
et noorte emadena ja suure vastutuskoorma all,
vaimselt ebaküpsed ja pea täis mõttetut mineviku rämpsu,
oleme meeleheitel ning elame seda laste peal välja.
Ma ei mõtle füüsilist vägivalda,
vaid pisiasjad, mis tunduvad kui viimne piisk karikasse.
Olin enamus ajast endast väljas. Suuresti pideva süütunde tõttu.
Olin sellest sõltuvuses.
Ma ei tundnud ennast õigesti, kui ei tundnud end valesti.
Käskisin lastel mängima minna, siis jälle mänguasju kokku koristada.
Arvastin vist, et mängimine tähendab vaikselt nurgas seismist.
"Jah, ema! Jah, ema!"
Ükspäev mõjus miski kui õli tulle ja ma ütlesin:
"Korjake asjad kokku!
Mina muudkui koristan ja teie ajate segi!
Mul on kõrini! Kas te ei oska midagi õigest teha?"
Hiljem aga kahetsesin ja palusin:
"Jumal anna andeks, ma ei saa sinna midagi parata!"
Tuleb tuttav ette?
Ma tõesti kahetsesin ja uskusin, et ei saa sinna midagi parata!
Aga saame küll! Rohkem, kui arvame.
Kui arvame, et ei saa,
ja mõtleme, et see käib üle meie võimete,
siis me ei teegi midagi,
sest arvame petlikult, et see on võimatu.
Jumal pani mu kujutlusse ühe pildi .
Ta ütles: "Sa ei pea niimoodi käituma.
Kui su pastor keset kurjustamist sisse astuks,
saaks sa sellest küll jagu!"
Ma avaks ukse, öeldes: "Pastor! Tänu Jumalale!
Au Jumalale!
Ah lapsed, väiksed kukupaid, mängivad ilusti."
Aga asja püänt on, et meie ülempreester Jeesus,
meie Taevane Isa,
imeline, kallis Püha Vaim, kes meid õpetab ja meis elab,
on kogu aeg kodus!
Ja meil ei ole probleemi nende ees nii käituda.
Jumal, palun pane topelt kogus võidmist
selle sõnumi peale,
et kõik - mina, kõik siinolijad ja televaatajad, sellest aru saaks!
Jumal näeb kõike, mida teeme.
Ta kuuleb kõike, mida räägime.
Me ei jäta Teda pühapäeval kirikusse maha!
Oleme Jumala kodu!
See hämmastab mind siiani iga kord, kui seda ütlen.
Peame õppima,
et Jumal on kõik,
kõik on Temast,
kõik algas Temas,
kõik jätkub Temas ja lõpeb Temas.
Ja Ta peab olema meie elu keskpunktis
ja number üks absoluutselt kõigis meie tegemistes.
Roomlastele 12:1 laiendatud piiblitõlkes.
Näitan teile kirjakohta, mida peaksite enda üle palvetama.
"Nüüd, vennad, kutsun ma teid üles
ja palun teid Jumala suure halastuse pärast
pühendama otsusekindlalt oma ihud,
kõik selle liikmed ja meeled
elavaks, pühaks ja meelepäraseks ohvriks Jumalale,
mis on teie mõistlik jumalateenistus."
Kuidas oleks, kui hommikul ärgates,
selle asemel, et Jumalale 25 nõuet esitada,
et sel päeval üldse naeratada saaks,
ütleks hoopis nii...
Alustuseks Psalmid 25:1
"Issand, Sinu poole ma tõstan oma hinge."
Ja siis jätkame Roomlastele 12:1
"Jumal, ma annan Sulle oma ihu
elavaks ohvriks.
Ma annan Sulle kõik oma liikmed ja meeled.
Jumal, räägi mu suu kaudu ja vaata läbi mu silmade.
Kõnele minu kaudu.
Puuduta mu kätega ja kõnni mu jalgadega.
Tunneta mu emotsioonidega ja mõtle mu mõistusega.
Siin ma olen, Jumal.
Tööta mu läbi ja kasuta mind.
Tahan olla Sinu esindaja siin maal.
Kui astun uksest välja,
las inimesed tunnevad pärast minuga kohtumist
nagu oleks nad näinud Jeesust.
Tänan, Isa."
Teate...
Jumal on nii umbisikuline ja ebareaalne paljudele inimestele.
Nii paljud on kohutavalt kurvas ja haledas seisus.
Olen nii tänulik oma teadmiste eest, mida aastate jooksul olen õppinud.
Tõe tundmine hoiab meid pettusest eemal.
Paljud on kirikusse läinud ja on pettunud,
sest said sealt religioosse kogemuse
või kuulsid inimeste kohutmõistvaid kommentaare.
Kuna nad kirikust mingit asjalikku abi ei saanud,
arvavad nad, et Jumal ei saa ka aidata
ja see kurvastab mind kõige rohkem.
Paljud otsivad Jeesust
aga Teda saab näha läbi Tema laste.
Meil on vaja enamat, kui kristlik kleeps autol
või kristlikud ehted,
natukene kristlikku juttu
ja pea külge kinni jäänud CD mängijat.
Meil on vaja vilju.
Matteuse evangeeliumis Jeesus needis viigipuu.
Ta kõndis selle juurde,
Piibel ütleb, et Ta oli näljane.
Ta läks viigipuust toitu otsima,
kuid peale lehtede polnud seal midagi.
Kui seda uurite, saate teada, et kui viigipuul on lehed,
peaks nende all ka vili olema.
Mina näen kristlike asjakeste kogu kui lehti.
Niisiis tulevad paljud meie juurde vilja otsima,
sest meil on kristlikud kleepekad autol ja rist kaelas.
Meie huulilt tuleb muudkui: "Tänu Jumalale! Kiitus Jeesus!"
ja me käime pühapäeviti kirikus,
kuid siis nad tulevad meie juurde näljas ja hädas, aga vilja ei leia.
Jeesus needis viigipuu, sest see oli võlts.
Ma ei taha olla võlts!
Keeldun olla ühtmoodi siin ja teistmoodi kodus kinniste uste taga.
Ka mina käitusin ühtmoodi kirikus ja hoopis teisiti kodus.
Kaklesime terve tee kirikusse,
kuid sinna jõudes oli: "Kiitus Jumalale!"
Kohutav!
Mäletan ekraanilt sõnu lugedes, käed ülistavalt taeva poole,
lauldes: "Loovutan kõik!", olles vihane Dave'i peale ja mõeldes:
"Kui ta arvab, et talle õhtusööki teen, siis arvaku uuesti."
Nii et, kui me selle kristlusega üldse tegelema hakkame,
siis äkki võtame vastu otsuse
kirjutada see kodu Tema nimele
ja anda Talle ligipääs igasse tuppa.
Lase Ta oma religioossest-vaimsest toast välja,
oma kiriku toast
ja anna Talle terve maja juhtimine üle.
Müüsime oma auto paar nädalat tagasi oma lastele maha.
Nad tõid meile registritunnistuse,
mille allkirjastamine müügi vormistas.
Mõnel teist on uus omanik olemas, kuid tehing pole vormistanud.
Te võiks minna koju, võtta paberi ja koostada oma elule lausa lepingu.
Allkirjastage see ja öelge: "Jumal, siin ma olen!"
Võta ja tee minuga, mida tahad.
Olen siin, Sinu oma, aitab sellest religioossest petukaubast.
Tahan, et teeksid minuga, mida soovid.
Peame alati Jumalat oma elus esikohal hoidma.
Paganate silmis on pühakoda tempel täis religioosseid iidoleid.
Jumala rahva jaoks oli see aga Tema koda Jumala kohaloluga.
Meie oleme Jumala pühakoda.
Kas kristlane võib iidoleid kummardada?
Jah!
"No kuidas palun?"
"Mina nii ei teeks!"
Iga asi võib iidoliks muutuda.
Olen aus ja ütlen, et mu elus oli aeg,
mil see teenistus oli minu iidol.
Ma ignoreerisin Jumala tarkust,
et teha asju, mis minu arvates laiendanuks teenistust.
Õnneks olen nüüd targem
ja saan öelda "ei" sellele, millele Jumal ütleb "ei"
ning "jah" sellele, millele Jumal ütleb "jah",
olenemata sellest, mida inimesed arvavad või ütlevad.
Kindlasti pole see aga alati nii olnud.
Nagu igal algajal, oli minuski palju Jumalat,
aga ka palju ambitsioone.
Mind oli lapsepõlves kuritarvitatud ja mul oli madal enesehinnang.
Eneseväärikus kasvas tänu saavutustele,
nii et tahtsin alati kõiges suurim, parim ja vägevaim olla.
Ma ei teadnud seda, aga mu motiiv ei olnud õige.
Üks põhjusi, miks Püha Vaim meis elab,
on et meid pidevalt puhastada ja meid õpetada.
Tänu Jumalale, et võime õppida ja Tema meid õpetab.
Töö, raha ja asjad võivad muutuda iidoliks.
Isegi su kallim võib iidoliks muutuda.
Küsid: "Mis sa sellega öelda tahad?"
See tähendab alluda nendele ning teha pigem nende tahet,
kui alluda Jumalale ja teha Tema tahet.
1 Korintlastele 6:19 ütleb, et me oleme Jumala templid.
See tähendab, et oleme Jumala kodud.
Ta elab meie sees,
nii et peame Temaga kogu aeg arvestama.
Julgustan teid oma südameid kaitsma.
Pakume teile 4-CD kogumikku, mis teid selles aitab.
Peame olema hoolikad ja ettevaatlikud,
milliseid mõtteid ja hoiakuid endale lubame,
sest Kristus on seal sees.
Tasuta kingituseks saad minu uue raamatu:
"Alusta täna oma uut elu."
Paljud võtavad Kristuse oma südamesse,
kuid ei oska sealt edasi minna.
See on väga praktiline juhend,
kuidas Kristust oma südamesse lasta ja kuidas siis Tema tahte järgi elada.
Jumal õnnistagu teid! Ilusat päeva!
Sinu südame pärast käib nähtamatu sõda.
Seda varitsevad ohud,
mis võivad seda nõrgendada või hävitada.
Jumal aga lubas sind kaitsta, aidates sul neid vältida.
Õpi, kuidas kontrollida oma südame seisundit
ja püsida vaimselt parimas korras
Joyce'i 4-osalise CD sarjaga "Kaitse oma südant."
Kui tellid CD sarja,
saad tema uue raamatu "Alusta täna oma uut elu" tasuta.
Need materjalid on saadaval täna.
Tellimiseks kasuta ekraanil oleval infot,
või külasta meie veebilehte.
Kas tunned vahel, et Jumal on su peale pahane?
See on laialtlevinud probleem nii kirikus kui kirikuväliselt.
Arusaam Jumala armastusest vabastab su süüst ja hukkamõistust.
Paljud jooksevad hirmus Jumalast eemale, mitte Tema poole.
Otsusta mitte ainsatki päeva enam hirmu all elada,
teades, et Jumal ei ole su peale pahane.
Joyce Meyer'i uus raamat "Jumal ei ole su peale pahane".
Nüüd saadaval.
LOOTUSE KÄSI
Nii oluline on teha midagi, kui abivajajat näed,
sest see on elu, mida saab muuta.
Kui me ei aita, pole kahtlustki,
et need lapsed jõuavad prostitutsiooni,
surevad uimastite üledoosi tõttu,
või lõpetavad vanglas.
Need lapsed on päris lootusetus olukorras,
kes tänaval elavad
ja kellel ei ole mingit kaitset.
Kui aga pakume neile peavarju, armastust ja hoolt,
aitame mõnel minna tagasi kooli, leida töö või omandada haridus.
Me ei tee seda üksinda, vaid koos Lootuse Käega.
Selle üle oleme väga tänulikud.
LOOTUSE KÄSI
Paranda oma päeva...
enne kui see üldse algab!
Vaadake meie igapäevast päevasõnade lehekülge
Tõlge: Eda Grey
Nähtud saade valmis tänu J.Meyeri teenistuspartnerite toele.